

**PAKOJA PËR NOMINIM**

**PËR**

**PESË ANËTARË**

**TË**

**KOMISIONIT TË PAVARUR TË MEDIAVE**

***Ligji i Kuvendit të Republikës së Kosovës nr.04/L-44***

***Prishtinë, 10 janar 2013***

[***www.kpm-ks.org***](http://www.kpm-ks.org)

Komisioni i Pavarur i Mediave/Nezavisna Komisija za Medije/Independent Media Commission, Rr.Ul.Str. Perandori Justinian Nr. 14 Qyteza, Pejton, 10000 Prishtinë-Prištin- Pristina/Kosovë-Kosovo, Tel: (+381) (0) 38 245 031, Fax: (+381) (0) 38 245 034, E-mail: Info@kpm-ks.org;, [www.kpm-ks.org](http://www.kpm-ks.org);

**PËRMBAJTJA**

[Hyrje 3](#_Toc377021022)

[Çka është KPM? 3](#_Toc377021023)

[Kush e drejton KPM-në? 4](#_Toc377021024)

[Si zgjidhen anëtarët e KPM-së? 4](#_Toc377021025)

[Si të nominohen Anëtarët e Komisionit 5](#_Toc377021026)

[Kualifikimet për të qenë Anëtarë të Komisionit 5](#_Toc377021027)

[Papajtueshmëria për të qenë Anëtar i Komisionit 6](#_Toc377021028)

[Afati për dorëzimin e nominimeve 7](#_Toc377021029)

[I. Formulari i deklaratës së nominuesit 8](#_Toc377021030)

[II. Formulari i deklaratës së nominuesit 9](#_Toc377021031)

[Formulari i deklaratës së të nominuarit 10](#_Toc377021032)

[Formulari i deklaratës së të vetënominuarit 11](#_Toc377021033)

# Hyrje

#### Kuvendi i Republikës së Kosovës me datën 2 mars 2012, ka miratuar ligjin e KPM-së, me ndryshimet e propozuara. Ligji i ri nr. 04/L-44 për Komisionin e Pavarur të Mediave i shpallur në Gazetën Zyrtare të Republikës së Kosovës / nr. 5 / 05 prill 2012, Prishtinë, ka hyrë në fuqi me 20 prill 2012.

KPM-ja është organ i pavarur i cili është kompetent për rregullimin, menaxhimin dhe mbikëqyrjen e spektrit të frekuencave të transmetimit. KPM-ja rregullon të drejtat, detyrimet si dhe përgjegjësitë e personave fizik dhe juridik të cilët ofrojnë shërbimet mediale audio dhe audiovizuele.

Sipas Nenit 141 të Kushtetutës së Republikës së Kosovës, Komisioni i Pavarur të Mediave është organ i pavarur që rregullon spektrin e Frekuencave Transmetuese në Republikën e Kosovës, licencon transmetuesit publik e privat, përcakton dhe zbaton politikën e transmetimit si dhe ushtron kompetenca të tjera të përcaktuara me ligj.

#### Me nenin 10 të këtij ligji përcaktohen kushtet dhe përbërja e Komisionit të KPM-së.

# Çka është KPM?

Komisioni është autoriteti i vetëm në territorin e Kosovës përgjegjës për menaxhimin, rregullimin dhe caktimin e resurseve të spektrit të frekuencave të transmetimit dhe për dhënien e licencave dhe mbledhjen e taksave për shfrytëzimin e frekuencave transmetuese.

KPM-ja **promovon** zhvillimin e një tregu të shëndoshë të ofruesve të shërbimeve mediave audio-vizuale që u shërben të gjithë qytetarëve të Kosovës; **inkurajon** profesionalizmin në radhët e gazetarëve, menaxherëve dhe pronarëve të mediave; **mbron** lirinë e shprehjes, shumëllojshmërinë e mendimit, qasjen në informata për gazetarë dhe publikun, si dhe interesin e shfrytëzuesve të mediave dhe operatorëve sipas sundimit të ligjit.

**Komisioni i Pavarur i Mediave -** përbëhet nga shtatë anëtarë të emëruar nga Kuvendi i Republikës së Kosovës. Kompetencat e KPM-së shtrihen në fushën e vendimmarrjes dhe përcaktimin e politikave të transmetimit.

*Përbërja e Komisionit të KPM-së*:

Aktualisht Komisioni i KPM-së përbëhet nga dy anëtarë: Xhemajl Krasniqi dhe Drita Begolli të emëruar nga Kuvendi i Republikës së Kosovës më 30 gusht 2012, dhe që të dy kanë mandat deri më 30 gusht 2016. .

Kuvendi i Kosovës duhet të emëroj edhe pesë (5) anëtarë (3 nga radhët e komunitetit shumicë shqiptare dhe 2 nga radhët e komuniteteve jo shqiptare në Republikën e Kosovës)për të kompletuar organin vendimmarrës të KPM-së.

**Zyra Ekzekutive -** udhëhiqet nga Kryeshefi Ekzekutiv që ndihmon Komisionin në realizimin e detyrave dhe përgjegjësive të KPM-së. Kryeshefi Ekzekutiv dhe nëpunësit e Zyrës Ekzekutive janë nëpunës civil.

**Bordi për Ankesa -** shqyrton ankesat e palëve ndaj vendimeve të KPM-së që drejtpërdrejtë i nënshtrohen vendimit. Bordi për Ankesa është i pavarur në ushtrimin e funksioneve të tij dhe përbëhet nga 3 anëtarë.

# Kush e drejton KPM-në?

Komisioni prej 7 anëtarëve drejton punën e KPM-së. Komisioni ka autoritetin vendimmarrës për të lëshuar, refuzuar dhe revokuar licencat për transmetim si dhe nxjerr akte nënligjore për rregullimin e ofruesve të shërbimeve mediale audio-vizuale.

Anëtarët e KPM-së emërohen dhe veprojnë në kapacitetin e tyre personal dhe nuk përfaqësojnë asnjë interes jashtë KPM-së. Atyre nuk u lejohet të kërkojnë apo pranojnë asnjë udhëzim në lidhje me aktivitetet e KPM-së nga asnjë person apo subjekt jashtë KPM-së.

Përbërja e anëtarëve të KPM-së pasqyron karakterin shumetnik dhe gjinor të Kosovës. Së paku dy (2) anëtarë të KPM-së emërohen nga radhët e komuniteteve joshqiptare dhe së paku dy (2) anëtarë duhet të jenë të gjinisë femërore. Të paktën dy (2) anëtarë të KPM-së duhet të kenë kualifikime profesionale në fushën e financimit, menaxhimit biznesor dhe të drejtësisë.

Anëtarëve të KPM-së u ndalohet keqpërdorimi i pozitës së tyre për përfitim personal apo të familjes së tij të ngushtë, të ndonjë pale apo të entitetit tjetër.

Sipas **Nenit 45** i Ligjit për KPM-në respektivisht **paragrafi 4**. përcakton që “Niveli i kompensimit të kryetarit dhe anëtarëve të KPM-së dhe anëtarëve të Bordit për Ankesa, caktohet në pajtim me Ligjin për pagat e zyrtarëve të lartë”.

# Si zgjidhen anëtarët e KPM-së?

Sipas **Nenit 11** tëLigjit Nr. 04/L-44, anëtarët e KPM-së emërohen nga Kuvendi i Republikës së Kosovës në bazë të procedurave të hapura dhe transparente:

2.1. brenda gjashtëdhjetë (60) ditësh para kalimit të mandatit të anëtarit të KPM-së apo pas shpalljes së vendit të lirë për arsye të tjera, KPM nxjerr shpalljen publike, brenda një periudhe jo më të shkurtër se afati i përcaktuar me ligj;

2.2. kandidaturat e pranuara shqyrtohen nga një Komision ad –hoc i Kuvendit të Kosovës;

2.3. brenda periudhës kohore prej njëzetenjë (21) ditësh pas përfundimit të afatit për paraqitjen e kandidaturës, komisioni ad-hoc, pas intervistimit rekomandon dy (2) kandidatë për çdo pozitë të anëtarit të KPM-së, për të cilët konsideron se janë më të përshtatshmit në bazë të kompetencave, përgatitjes profesionale integritetit dhe përkushtimit të tyre për fushëveprimin e KPM-së;

2.4. Bazuar në Rregulloren e punës së Kuvendit, Kuvendi zgjedh njërin nga kandidatët e rekomanduar me shumicën e votave të deputetëve të Kuvendit që janë të pranishëm dhe që votojnë.

# Si të nominohen Anëtarët e Komisionit

Ligji për KPM-në i mundëson çdo individi që është qytetar i Kosovës ose organizate të regjistruar në organet kompetente të Republikës së Kosovës të dorëzojë nominimin për anëtar të Komisionit.

Pas ftesës për nominime, KPM përgatit dhe u vë në dispozicion të gjithë të interesuarve *Pakon për Nominim* e cila përmban të gjitha udhëzimet e nevojshme së bashku me formularët që duhet të plotësohen.

Nominimet për anëtarë të KPM-së mund të bëhen nga individë dhe organizata por mund të ketë edhe vetënominime.

Në rastet kur nominimi bëhet nga një individ duhet të dorëzohen prova të dokumentuara - kopje të **letërnjoftimit personal të lëshuar nga organi përgjegjës** së bashku me të gjitha dokumentet tjera përcjellëse lidhur me kualifikimet profesionale nga ana e nominuesit siç janë paraparë në Pakon për Nominim**.**

E njëjta procedurë vlen edhe për rastet e vetënominimeve.

Në rastet kur nominimi bëhet nga Organizata/t duhet të dorëzohen prova të dokumentuara - kopja e çertifikatës së **regjistrimit të organizatës në Kosovë** si dhe një dokumenti cili tregon se personi që bën nominimin në emër të organizatës është i autorizuar të bëjë një gjë të tillë.

Nominuesi dhe i nominuari duhet të plotësojnë formularët që janë pjesë e pakos për nominim. I nominuari duhet të dorëzojë:

* Formularin e nominimit
* Letër motivuese
* Curriculum Vitae
* Dëshmi që nuk është nën hetime
* Dëshmi mbi kualifikime profesionale
* Dëshmi mbi përvojën e punës

# Kualifikimet për të qenë Anëtarë të Komisionit

Me ligjin Nr. 04/L-44 për KPM-në, Nenin 10, është përcaktuar që anëtarët e KPM-së duhet të jenë personalitete të dalluara të fushave të ndryshme si: kultura, arti, drejtësia, kinematografia, gazetaria, biznesi, menaxhmenti, marrëdhënie me publikun, marrëdhënie ndërkombëtare, media dhe teknologji informative.

Anëtarët e KPM-së duhet të jenë individë me kredibilitet dhe autoritet të lartë njerëzor, profesional dhe moral. Gjatë punës së tyre, anëtarët e KPM-së duhet të jenë plotësisht të përkushtuar, objektiv dhe të paanshëm.

# Papajtueshmëria për të qenë Anëtar i Komisionit

Sipas Nenit 12 të Ligjit për KPM-në Nr. 04/L-44:

1. Personat që nuk mund të jenë anëtarë të KPM-së janë:

1.1. nëpunësit e KPM-së dhe anëtarët e familjes së ngushtë të tyre;

1.2. ish- nëpunësit e punësuar në KPM në dy (2) vitet e fundit;

1.3. personat që mbajnë post publik të zgjedhur dhe të emëruar (funksionarët publik) apo personat të cilët kanë qenë në këto pozita gjatë dy (2) viteve të fundit;

1.4. është anëtar i organit udhëheqës të një partie politike apo personat të cilët kanë qenë në këto pozita gjatë dy (2) viteve të fundit;

1.5. është anëtar i organit udhëheqës të ndonjë ndërmarrje publike;

1.6. ka interes financiar të drejtpërdrejtë ose përfaqëson këtë interes, punon ose ka punuar në ndonjë transmetues në punët e telekomunikimit ose të transmetimit dhe në KPM në dy (2) vitet e fundit;

1.7. të mos jetë i dënuar për vepër penale të dënueshme mbi gjashtë (6) muaj;

1.8. pronarët apo bashkëpronarët e medieve transmetuese ose bizneseve reklamuese si dhe anëtarët e familjes së ngushtë të tyre apo edhe të punësuarit në këto media;

1.9. është i angazhuar në aktivitete që mund të konsiderohen të jenë në kundërshtim dhe paraqesin konflikt të interesit me funksionet në KPM-ë, siç është përcaktuar me ligjin në fuqi për parandalimin e konfliktit te interesit.

2. Anëtari i KPM-së ose anëtari i ngushtë i familjes së tij nuk guxon të ushtroj veprimtari afariste me institucionin e KPM-së.

# Afati për dorëzimin e nominimeve

Dorëzimi i tëgjithë formularëve dhe dokumenteve përcjellëse të nevojshme për nominime për anëtar të KPM-së mund të bëhet prej  **10 deri më 31 janar 2014.**

* Personalisht nominimet dorëzohen në zyrën e KPM-së, **Rr. Perandori Justionian Nr. 14, Qyteza Pejton 1**, **10000 Prishtinë**. Zyrtari për Nominim i KPM-së verifikon se a është nominimi i juaj i kompletuar dhe në rast të mungesës së ndonjë dokumenti do t’ju këshillojë që të sillni informatat shtesë. Plotësimi i dokumentacioneve mund të bëhet **VETËM** brenda afatit të caktuar për dorëzim ***(31/01/14 ora 16:00).***
* Me rastin e dërgimit të nominimeve , ju lutem jepni detajet e kontaktit tuaj (numri i telefonit) në mënyrë që të vërtetohen të dhënat tuaja për nominim.
* Nominimet në formë të skanuar mund të dërgohen edhe përmes **e-mailit** në info@kpm-ks.org dhe fikrete.cocaj@kpm-ks.org.
* Çfarëdo pyetje për procedurat dhe kërkesat e nominimit mund të parashtrohet përmes telefonit në **038 245 031** (Zyrtari për nominime), përmes e-mailit në info@kpm-ks.org ose përmes postës (të adresuara si “Nominimet”) në adresën postare të KPM-së.

***Vërejtje: Dokumentet e dorëzuara në Komisionin e Pavarur për Media për nominime për anëtarë të Komisionit nuk kthehen***

# I. FORMULARI I DEKLARATËS SË NOMINUESIT

[Të kompletohet nga nominuesi si individ]

**Unë, në emrin tim personal; \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[shëno emrin dhe mbiemrin me shkronja të shtypit]**

**me vendbanim në \_\_\_\_\_\_\_\_\_\_\_\_\_\_\_\_\_\_\_ rruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**numër \_\_\_ telefoni \_\_\_\_\_\_\_\_\_\_\_\_\_\_\_\_ mobili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax \_\_\_\_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**si banor i ligjshëm i Kosovës** (dëshmuar me kopjen e dokumentit të identifikimit)

**Nominoj për anëtarë të Komisionit të Pavarur të Mediave:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***(emri dhe mbiemri i të nominuarit)***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nënshkrimi i nominuesit Data**

#

# II. FORMULARI I DEKLARATËS SË NOMINUESIT

[Të kompletohet nga organizata/i autorizuari i organizatës si nominues]

**Unë, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[shëno emrin dhe mbiemrin me shkronja të shtypit]**

**me vendbanim në \_\_\_\_\_\_\_\_\_\_\_\_\_\_\_\_\_\_\_ rruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**numër \_\_\_ telefoni \_\_\_\_\_\_\_\_\_\_\_\_\_\_\_\_ mobili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax \_\_\_\_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**si banor i ligjshëm i Kosovës** (dëshmuar me kopjen e dokumentit të identifikimit)

**jam i autorizuar nga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

 **[shëno emrin e plotë të organizatës]**

**Të nominoj për anëtarë të Komisionit të Pavarur të Mediave:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***(emri dhe mbiemri i të nominuarit)***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nënshkrimi i nominuesit Data**

#

#

# FORMULARI I DEKLARATËS SË TË NOMINUARIT

**Unë, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[shëno emrin dhe mbiemrin me shkronja të shtypit]**

**me vendbanim në \_\_\_\_\_\_\_\_\_\_\_\_\_\_\_\_\_\_\_ rruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**numër \_\_\_ telefoni \_\_\_\_\_\_\_\_\_\_\_\_\_\_\_\_ mobili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax \_\_\_\_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**si banor i ligjshëm i Kosovës (**dëshmuar me kopjen e dokumentit të identifikimit)

***deklaroj se* Pajtohem që të nominohem nga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[emri i individit / organizatës si nominues]**

**për Anëtar të Komisionit të Pavarur të Mediave.**

**Unëjam plotësisht i vetëdijshëm për përmbajtjen e nenit 12 të Ligjit 04/L-44 dhe *deklaroj se* nuk ka pengesa ligjore për emërimin tim për Anëtar të Komisionit të Pavarur të Mediave.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nënshkrimi Data**

#

# FORMULARI I DEKLARATËS SË TË VETËNOMINUARIT

**Unë, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[shëno emrin dhe mbiemrin me shkronja të shtypit]**

**me vendbanim në \_\_\_\_\_\_\_\_\_\_\_\_\_\_\_\_\_\_\_ rruga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**numër \_\_\_ telefoni \_\_\_\_\_\_\_\_\_\_\_\_\_\_\_\_ mobili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax \_\_\_\_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**si banor i ligjshëm i Kosovës (**dëshmuar me kopjen e dokumentit të identifikimit)

***vetënominohem* për Anëtar të Komisionit të Pavarur të Mediave.**

**Unëjam plotësisht i vetëdijshëm për përmbajtjen e nenit 12 të Ligjit 04/L-44 dhe *deklaroj se* nuk ka pengesa ligjore për emërimin tim për Anëtar të Komisionit të Pavarur të Mediave.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[Nënshkrimi i të vetënominuarit] Data**

#